**DOGODKI KATOLIŠKE MLADINE – MAJ 2022**

**Prvi petek**

Za vse študente bo naslednji petek, 6. 5. 2022, ob 6.30, v cerkvi Srca Jezusovega na Taboru potekala jutranja sveta maša.

**Slavilna koncerti**

V maju pripravljamo 2 slavilna koncerta za mlade.  
Prvi bo 7. 5. 2022, ob 19.30 potekal v športni dvorani Pungrt v Šmartnem pri Litiji. V okviru misijona, ki bo potekal v župniji, bomo program zaključili s slavilnim koncertom Stična benda in skupine Svetnik.  
V petek, 13. 5. 2022, ob 19.00 skupaj s Salezijansko mladino pripravljamo skupni koncert Večerov Plus+ in Večerov SKG z naslovom Mir vam bodi. Stična bend in Mesto na gori bosta skupaj z gosti na Kureščku poskrbela za slavljenje in molitev k Mariji, Kraljici miru. Več informacij o dogodkih lahko najdete [na spletni strani Katoliške mladine.](https://katoliskamladina.si/)

**Nikodemovi večeri**

Nikodemove večere, ki smo jih zaradi virusa covid-19 v novembru morali prestaviti, bomo izvedli 9., 10. in 12. maja v Ljubljani. Vsebina večerov, ki jih za študente pripravljamo s Teološko fakulteto, bo na temo umetne inteligence. Z zanimivimi gosti se bomo pogovarjali o etičnih izzivih umetne inteligence, različnih vplivih na posameznika in še mnogih drugih vprašanjih. Več informacij je na voljo [na spletni strani Katoliške mladine.](https://katoliskamladina.si/home/projekti/nikodemovi-veceri/)

**Duhovne vaje na temo teologije telesa**

Med 13. in 15. majem pripravljamo duhovne vaje na temo teologije telesa, ki bodo potekale v Novi Štifti. Kako daleč je predaleč? Zakaj imam telo? Kaj pomeni biti človek? Kako naj živim, da bom resnično srečen? Skupaj s sv. Janezom Pavlom II bomo iskali odgovore na ta in mnoga druga vprašanja. Prijave in informacije najdete [na naši spletni strani.](https://trgovina.katoliskamladina.si/izdelek/duhovne-vaje)

**Taizejska molitev**

V četrtek, 19. 5. 2022, bo ob 20.00 na KANI (Jurčičev trg 2, Ljubljana) potekala taizejska molitev.

**Poletni teden v Taizeju**

Odprte so prijave za poletni teden v Taizéju, ki bo potekal od 24. do 31. julija. Do 1. junija so prijave po znižani ceni. Več informacij o poletnem tednu v Taizeju lahko najdete [na naši spletni strani.](https://katoliskamladina.si/home/projekti/taize/poletni-tedni-v-taizeju/)

**Poletna kampa**

V avgustu pripravljamo dva poletna kampa. Prvi (1. – 5. 8.) bo namenjen srednješolcem, drugega (8. – 12. 8.) pa se lahko udeležijo birmanci. Prijave in informacije o vsebini ter lokaciji najdete [na spletni strani Katoliške mladine](https://katoliskamladina.si/poletni-kampi/birmanski-kamp-2/).